Skoonheid koester haar | Netwerk24
Skoonheid koester haar
Jolene Dippenaar (38) van Kimberley is ’n finalis in die Ms Africa-skoonheidskompetisie.
Die doel van die kompetisie is om ’n platform vir vroue van Afrika te skep waardeur hulle kan help om die wêreld ’n beter plek te maak. Deelnemers word aangemoedig om by plaaslike liefdadigheidsorganisies betrokke te raak en ’n bydrae in hul gemeenskap te maak.
Jolene is ’n ma van twee seuns en het tot dusver in 2019 twee plaaslike liefdadigheids­organisasies, Feed the Babies en die Kimberley DBV, ondersteun.
Een van haar drome is om ’n liefdadigheidsorganisasie te begin wat geld insamel vir kinders wat hartoperasies moet ondergaan, maar nie aan ’n siekefonds behoort nie.
Jolene se oudste seun moes ’n hartoperasie ondergaan toe hy drie jaar oud was en sy glo dat die kompetisie haar ’n platform hiervoor sal gee.
Finaliste sal later vanjaar ’n gala-aand bywoon waar ’n wenner aangewys word. Die tyd en plek word later aangekondig.